鎶

鎶係一種人工合成嘅放射性化學元素，化學符號Cn原子序數112，屬於過渡金屬。而呢個元素嘅中文名由國立編譯館化學名詞審議委員會同中國化學會名詞委員會開會討論後決定改名做鎶。

鎶由德國達姆施塔特重離子研究中心Sigurd Hofmann領導嘅研究團隊首先響1996年合成出來。佢哋用鋅原子束轟擊鉛靶獲得半衰期得0.24毫秒嘅277Cn。

鎶通過α衰變成為273Ds，半衰期最長嘅鎶同位素係285Cn，有11分鐘。

2002年重離子研究中心重複相同實驗再次得到一個鎶原子。2004年，日本一間研究機構合成出兩個鎶原子。

名 
IUPAC元素系統命名法入便，第112號元素定嘅臨時名係Uub。

2009年7月17號，發現團隊提議將112號元素命名做Copernicium，縮寫Cp，以紀念出名天文學家哥白尼。

不過，新元素嘅提議名係唔可以同其他元素名或符號重複配體重複）。所以IUPAC 將提議嘅符號 Cp 改為 Cn。

2010年2月19號，德國重離子研究中心正式宣布，經國際純粹同應用化學聯合會確認，由該中心人工合成嘅第112號化學元素從即日起獲正式名稱「Copernicium」，相應嘅元素符號係「Cn」。

過渡金屬
人工合成元素